Klassekampen søker nyhetsjournalister - Medier24.no
Vi søker en fast ansatt og en vikar til vårt Vestlandskontor i Bergen.
Klassekampen har i dag lokalkontorer i Bergen, Trondheim og Tromsø. Disse er avgjørende for vår ambisjon om å være en riksdekkende avis.
Vestlandskontoret er besatt av to personer, og vi lyser nå ut to stillinger:
En fast jobb for å erstatte den ene stillingen, samt et vikariat fram til 1. august 2020.
Kontoret i Bergen har som mål å sette nasjonal dagsorden fra Vestlandet. Vi anser ikke dette som et lokalkontor for Bergen, men ønsker en bred dekning av industri, arbeidsliv, lokalsamfunn og politikk fra hele Vestlandet. Vi søker derfor en dyktig og allsidig journalist som mestrer både korte nyhetssaker og lengre reportasjer. En del reising må påregnes, og søkere bør kunne ta egne bilder og ha førerkort for bil. Vestlandskontoret følges opp av vårt hovedkontor i Oslo.
Søkere bør ha interesse og forståelse for det særegne avisprosjektet Klassekampen.
Søknad sendes til nyhetsleder@klassekampen.no innen 20. oktober.
Tiltredelse etter avtale. Presiser i søknaden om du søker på den faste stillingen, vikariatet, eller begge.
For spørsmål om stillingen, kontakt: Nyhetssjefene Simen Tallaksen, 48 03 60 44 og Lars Unar Larsen Vegstein, 90 68 77 88, eller fungerende klubbleder Magnus Lysberg, 94 36 60 89.